**Līgums**

**Par datu aizsardzības pakalpojumu sniegšanu**

**­\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

*Pasūtītāja Līguma numurs Izpildītāja Līguma numurs*

Rīgā, Dokumenta datums ir tā elektroniskās parakstīšanas datums

**Nodarbinātības valsts aģentūra,** reģistrācijas Nr. 90001634668, turpmāk tekstā – “Pasūtītājs”, kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_, no vienas puses un

**SIA “Lattelecom”**, reģistrācijas Nr. 40003052786, turpmāk tekstā – “Izpildītājs”, juridiskā adrese: Dzirnavu iela 105, Rīga, LV-1011, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_\_\_\_\_\_\_\_\_\_\_\_ pamata, no otras puses,

abas kopā turpmāk tekstā sauktas kā “Līdzēji” vai katrs atsevišķi – “Līdzējs”, pamatojoties uz Pasūtītāja veiktā iepirkuma Nr. NVA 2018/36 rezultātiem, noslēdz šo līgumu, turpmāk tekstā – “Līgums”, un vienojas par sekojošo:

# **Līguma priekšmets**

1.1. Atbilstoši Līguma noteikumiem Pasūtītājs pasūta unIzpildītājs sniedz fizisko personu datu aizsardzības speciālista pakalpojumus (turpmāk visi kopā tekstā – Pakalpojums), sniedzot konsultatīvu atbalstu, apmācības attiecībā uz Pasūtītāja veikto fizisko personu datu apstrādi un citus datu aizsardzības speciālista pakalpojumus saskaņā ar tehniskajā specifikācijā (pielikums Nr.1) noteikto apjomu un prasībām.Par konkrētiem izpildāmajiem uzdevumiem un sniedzamā Pakalpojuma detalizētu saturu, Pakalpojuma izpildes starptermiņiem, nodevumiem, Pakalpojuma laikietilpību stundās, kā arī citiem nosacījumiem Līdzēji vienojas, noformējot attiecīgu darba uzdevumu atbilstoši Līguma pielikumā Nr.2 pievienotajam paraugam, turpmāk tekstā – Darba uzdevums, kas pēc tā abpusējas parakstīšanas kļūst par neatņemamu Līguma sastāvdaļu. Darba uzdevumu paraksta Līdzēju pilnvarotās personas.

1.2. Pakalpojuma izpildes termiņš tiek noteikts Darba uzdevumā.

# **Maksa par Pakalpojumu un norēķinu kārtība**

* 1. Līguma ietvaros Izpildītājs sniedz Pakalpojumu par kopējo summu, kas Līguma darbības laikā nepārsniedz 41 999,00 EUR (četrdesmit viens tūkstotis deviņi simti deviņdesmit deviņi *euro*, 00 centi) bez pievienotās vērtības nodokļa (PVN).

## Līdzēji vienojas, ka Pasūtītājs samaksā Izpildītājam par Pakalpojumiem EUR 58,00 EUR (piecdesmit astoņi *euro* un 00 centi) par vienu 60 minūšu stundu, neieskaitot pievienotās vērtības nodokli (PVN). Līdzēji vienojas, ka Izpildītājs Pasūtītājam sniedz Pakalpojumu ne mazāk kā 8 (astoņas) stundas nedēļā.

## Par jebkādiem papildus pakalpojumiem (t.sk. to apmaksu), kuri nav paredzēti Līguma pielikumā Nr.1., Līdzēji vienojas atsevišķi, izdarot attiecīgus Līguma un/vai to pielikumu grozījumus.

## Pakalpojuma cena norādīta bez pievienotās vērtības nodokļa (PVN), kura apmērs tiek aprēķināts maksājuma veikšanas brīdī saskaņā ar spēkā esošo pievienotās vērtības nodokļa (PVN) likmi.

## Rēķinus par Pakalpojuma izpildi Izpildītājs sagatavo, pamatojoties uz abpusēji parakstītiem Pakalpojuma nodošanas – pieņemšanas aktiem, turpmāk tekstā – Akts.

## Pēc Akta abpusējas parakstīšanas Izpildītājs rēķina izrakstīšanas dienā nosūta Pasūtītājam rēķinu elektroniskā formātā uz šī līguma 11.6.1.punktā minētās Pasūtītāja kontaktpersonas elektronisko pasta adresi.

## Pasūtītājam ir jāapmaksā Izpildītāja iesniegtais rēķins 10 (desmit) darba dienu laikā no rēķina izrakstīšanas dienas.

## Maksājuma summas ieskaitīšanas diena Izpildītāja bankas kontā uzskatāma par samaksas datumu.

# **Līguma termiņš un izbeigšana**

## Līgums stājas spēkā tā abpusējas parakstīšanas brīdī un ir spēkā līdz Līguma 2.1.punktā minētās maksimālās līgumsummas sasniegšanas brīdim, bet ne ilgāk kā līdz 2020.gada 31.decembrim.

## Izpildītājs Pakalpojumu sniedz, sākot ar Līguma spēkā stāšanās dienu, bet ne ātrāk kā Līdzēji šajā Līgumā noteiktajā kārtībā ir vienojušies par Darba uzdevumu.

## Līdzējiem ir tiesības izbeigt Līgumu, savstarpēji rakstveidā vienojoties.

## Katram no Līdzējiem ir tiesības nekavējoties vienpusēji uzteikt šo Līgumu, ja otrs Līdzējs:

## 3.4.1. būtiski pārkāpj šī Līguma noteikumus un nenovērš otra Līdzēja rakstveidā norādītos pārkāpumus 3 (trīs) darba dienu laikā no rakstveida paziņojuma saņemšanas dienas;

## 3.4.2. otrs Līdzējs ar tiesas nolēmumu atzīts par maksātnespējīgu vai iestājusies tā faktiskā maksātnespēja, kuras dēļ Līdzējs nevar pildīt Līguma saistības, vai otrs Līdzējs ir iesniedzis tiesiskās aizsardzības procesa pieteikumu vai tas ir vienojies ar saviem kreditoriem par ārpustiesas tiesiskās aizsardzības procesa plānu.

## Līguma darbības izbeigšanās neatbrīvo Līdzējus no pielīgto norēķinu par faktiski sniegto Pakalpojumu, informācijas sniegšanas, konfidencialitātes un citu ar Līdzēju sadarbības pienācīgu izbeigšanu saistītu pienākumu attiecīgas izpildes.

# **Pakalpojuma izpildes vispārīgie noteikumi**

## Pakalpojuma izpildi Izpildītājs nodrošina atbilstoši tehniskajai specifikācijai, Darba uzdevumam un Pasūtītāja sniegtajai informācijai. Ja objektīvu iemeslu dēļ Izpildītājs Darba uzdevumu nevar izpildīt saskaņā ar tehniskajā specifikācijā/Darba uzdevumā noteikto, tad Izpildītājs par to laicīgi informē Pasūtītāju un Līdzēji rakstveidā vienojas par Darba uzdevuma/tehniskās specifikācijas grozījumiem.

## Par Darba uzdevuma ietvaros veiktajiem darbiem Izpildītājs līdz katra nākamā mēneša 5. datumam sagatavo un kopā ar attiecīgajiem Pakalpojuma ietvaros radītajiem nodevumiem (turpmāk – “Nodevumi”) iesniedz parakstīšanai Pasūtītājam Aktu, kuru Pasūtītājs paraksta 5 (piecu) darba dienu laikā vai sniedz Izpildītājam objektīvi pamatotu trūkumu uzskaitījumu. Ja 5 (piecu) darba dienu laikā Pasūtītājs nenorāda uz Izpildītāja iesniegtā Akta trūkumiem vai neparaksta Aktu, tad Aktā minētie Izpildītāja darbi uzskatāmi par izpildītiem saskaņā ar Līgumu un Darba uzdevumu un apmaksājamiem pamatojoties uz Izpildītāja izrakstītu rēķinu.

* 1. Līdzēji apzinās un piekrīt, ka Pakalpojums tiek sniegts, balstoties uz šādiem vispārīgajiem principiem:

4.3.1. Par Pasūtītāja kā personas datu pārziņa funkciju īstenošanu, pienākumu izpildi un par personas datu apstrādes un aizsardzības normatīvā regulējuma ievērošanu un nodrošināšanu (t.sk., bet ne tikai: noteikt personas datu apstrādes nolūku atbilstību tiesiskajiem pamatojumiem, izpildīt datu subjekta pieprasījumus u.t.t.) saskaņā ar normatīvajiem aktiem Pakalpojumu sniegšanas laikā ir atbildīgs Izpildītājs, Pakalpojuma ietvaros sniedzot Pasūtītājam atbalstu un konsultācijas, kas tam nepieciešamas minētā realizēšanai. Izpildītājs ar Līgumu neuzņemas atbildību vai pienākumu izpildi, kas izriet no Pasūtītāja pārziņa statusa. Izpildītājs savas kompetences ietvaros veic visas nepieciešamās darbības, lai nodrošinātu ārējo normatīvo aktu prasībām atbilstošas iekšējās normatīvās bāzes sagatavošanu un ieviešanu.

4.3.2. Izpildītājs neuzņemas jebkādus vadības un ieviešanas pienākumus saistībā ar Pakalpojumu, tādejādi Izpildītājs nenes atbildību par Nodevumu izmantošanu, ieviešanu, piemērošanu, ievērošanu no Pasūtītāja darbinieku un līgumpartneru puses un/vai atbilstību jebkādiem Pasūtītāja izvirzītiem mērķiem vai nodomiem, taču atbild par veikto uzdevumu un Nodevumu saturu un tā atbilstību normatīvo regulējumu datu aizsardzības jomā prasībām;

4.3.3. Izpildītājs sniedz Pakalpojumu, pamatojoties uz vispārpieejamo informāciju, Pasūtītāja Izpildītājam sniegto informāciju, t.sk., par Pasūtītāja noteiktajiem personas datu apstrādes nolūkiem, kā arī informāciju, kas Izpildītājam top zināma Pakalpojuma izpildes laikā, neveicot atsevišķas darbības šādas informācijas ieguvei;

4.3.4. Izpildītājam ir pienākums papildināt vai labot jebkuru no sagatavotajiem Nodevumiem saistībā ar apstākļiem, kuri Izpildītājam top zināmi, vai notikumiem, kuri notikuši pēc Nodevumu iesniegšanas visā laikā saskaņā ar tehnisko specifikāciju.

4.3.5. Pakalpojuma sniegšanas ietvaros var rasties apstākļi, kuru rezultātā tiek traucētas vai apgrūtinātas visas Pasūtītāja interneta vietnes, IT infrastruktūra, tās noteiktas daļas un/vai cita Pakalpojuma ietvaros auditētā priekšmeta pienācīgas lietošanas iespējas daļēji vai pilnībā (piem. noteiktā laika periodā var būt traucēta pilnībā vai daļēja piekļuve Pasūtītāja interneta vietnei(-ēm), kuras darbība tiek pārbaudīta Pakalpojuma ietvaros). Pasūtītājs apzinās šādu seku iestāšanās iespējamību un šajā sakarā apņemas neizvirzīt jebkāda veida pretenzijas un/vai prasības pret Izpildītāju;

4.3.6. Izpildītājs Pakalpojuma ietvaros izmanto tādus kvalificēta personāla un tehnoloģiskos risinājumus (t.sk. trešo personu radītus un/vai piedāvātus programmatūras produktus), kurus tas pēc saviem ieskatiem uzskata par nepieciešamiem un/vai samērīgiem Pakalpojuma ietvaros noteikto uzdevumu kvalitatīvai izpildei.

# **Līdzēju pienākumi**

## 5.1. Izpildītājs apņemas:

## 5.1.1. triju darba dienu laikā no Līguma noslēgšanas uz Līguma 11.6.1.apakšpunktā minētās Pasūtītāja kontaktpersonas elektronisko pasta adresi nosūtīt tā Izpildītāja pārstāvja kontaktinformāciju, kurš tiks iecelts par Pasūtītāja datu aizsardzības speciālistu uz Pakalpojuma sniegšanas laiku un pildīs visus no ārējā regulējuma izrietošos datu speciālista pienākumus, kā arī būs pieejams visā Līguma darbības laikā pēc nepieciešamības;

## 5.1.2. sniegt Pakalpojumu saskaņā ar Līgumu, tehniskās specifikācijas un Darba uzdevumu prasībām;

## 5.1.3. atbildēt par sniegtā Pakalpojuma atbilstību Līguma noteikumiem un Darba uzdevumā ietvertajām prasībām;

## 5.1.4. izmantot Pakalpojuma sniegšanā vienīgi atbilstošas kvalifikācijas darbaspēku;

## 5.1.5. sniegt savus skaidrojumus par iesniegtajiem Nodevumiem un/ vai izpildīt pamatotās trūkumu/ defektu novēršanas prasības;

## 5.1.6. savlaicīgi informēt Pasūtītāju par Darba uzdevuma izpildes laikā konstatētiem neparedzētiem ierobežojumiem vai apstākļiem, kas var ietekmēt Darba uzdevuma izpildes rezultātu.

## 5.2. Pasūtītājs apņemas:

## 5.2.1. savlaicīgi un pienācīgā apjomā sniegt Izpildītājam visu nepieciešamo informāciju, kas ir Pasūtītāja rīcībā un nepieciešama sekmīgai Darba uzdevuma izpildei. Gadījumā, ja Izpildītājs ir pieprasījis Līguma izpildei nepieciešamu informāciju un saprātīgi uzskatāms, ka Pasūtītājam ir jābūt pieejamai šādai informācijai un/vai tās saturs ir atkarīgs no Pasūtītāja atsevišķa lēmuma, tad Pasūtītāja pienākums ir to detalizētā izklāstā iesniegt ne vēlāk kā 2 (divu) darba dienu laikā (ja Darba uzdevumā nav paredzēts cits termiņš) pretējā gadījumā attiecīgo Nodevumu sagatavošanas termiņš tiek proporcionāli pagarināts par nokavēto laiku gadījumos, kad Pasūtītājs nenodrošina jebkādu pieeju, kas nepieciešama pakalpojuma izpildei. Informācijas pieprasījumiem ir jābūt precīziem un attiecināmiem uz konkrēto Darba uzdevumu. Līdzējiem ir atsevišķi jāvienojas par turpmāko Darba uzdevuma izpildes kārtību gadījumā, ja tā izpildei nepieciešamā informācija nav ne Izpildītāja, ne Pasūtītāja rīcībā un attiecīgās informācijas iztrūkums būtiski traucē un/vai padara neiespējamu Darba uzdevuma izpildi;

## 5.2.2. apņemas bez kavēšanās brīdināt Izpildītāju par jebkurām grūtībām, kas var ietekmēt Darba uzdevuma savlaicīgu izpildi;

## 5.2.3. nodrošināt Izpildītāja speciālistiem pieeju Pasūtītāja telpām, datortehnikai, IT resursiem, personālam, informācijai un citiem Pasūtītāja rīcībā esošajiem resursiem, kurus Izpildītājs pieprasa un kuri ir nepieciešami šī Līguma izpildei;

## 5.2.4. 5 (piecu) darba dienu laikā veikt Izpildītāja pieņemšanai iesniegto Nodevumu izvērtēšanu to atbilstībai Līgumā noteiktajām prasībām;

## 5.2.5. iecelt atbilstoši kvalificētu personu, kas būs atbildīga par Pakalpojuma pārraudzību apzinoties, ka Pasūtītājs ir atbildīgs par visiem vadības lēmumiem saistībā ar Pakalpojumu un Nodevumu izmantošanu, ieviešanu vai atbilstību Pasūtītāja izvirzītajiem mērķiem;

## 5.2.6. nodrošināt, ka tā sniegtā vai tā uzdevumā sniegtā informācija visos būtiskajos aspektos būs pareiza un pilnīga. Pasūtītāja pienākums ir nodrošināt, ka šajā punktā minētās informācijas sniegšana Izpildītājam nav saistīta ar jebkādiem autortiesību vai kādu citu trešo personu tiesību pārkāpumiem;

## 5.2.7. aizsargāt Izpildītāju pret jebkādām trešo personu prasībām un segt jebkādas no šīm prasībām izrietošās saistības, zaudējumus, izmaksas un izdevumus (tajā skaitā pamatotas ārējās un iekšējās juridiskās izmaksas), kas radušās, kādai trešajai personai:

## 5.2.7.1. izmantojot vai paļaujoties uz jebkādu Pakalpojuma ietvaros Izpildītāja radīto Nodevumu, kuru šāda trešā persona saņēmusi no Pasūtītāja, izņemot gadījumu, kad Pakalpojumu Izpildītājs ir sniedzis nekvalitatīvi;

## 5.2.7.2. ceļot pretenzijas pret Izpildītāju par tā Pakalpojuma ietvaros veikto darbību tiesisko pamatu sakarā ar to, ka Pasūtītājam nepiemīt nepieciešamās tiesības un/vai trešo personu saskaņojumi visu vai daļas ar Pakalpojumu saistīto Pasūtītāja aktivitāšu veikšanai attiecībā uz konkrēto Darba uzdevumā norādītās interneta vietnes, IT infrastruktūras, tās noteiktas daļas un/vai cita Pakalpojuma ietvaros auditētā priekšmeta;

## 5.2.8. nodrošināt, ka Pakalpojuma izpildes ietvaros Izpildītājam iesniegtie un/vai padarītie par pieejamiem Pasūtītāja kā pārziņa rīcībā esošie fizisko personu dati, tiek iesniegti vai padarīti pieejami Izpildītājam fizisko personu datu aizsardzību reglamentējošo normatīvo aktu noteiktajā kārtībā.

* 1. Izpildītājam ir tiesības:
		1. paļauties, ka Pasūtītāja sniegtā informācija ir pilnīga un patiesa;
		2. nepieciešamības gadījumā piesaistīt Pakalpojumu sniegšanai apakšuzņēmējus, rakstveidā par to informējot Pasūtītāju un uzņemoties visu atbildību par apakšuzņēmēja veiktajiem darbiem, kā arī Izpildītājs ir atbildīgs par šo apakšuzņēmēju Līgumā noteikto konfidencialitātes prasību ievērošanu;
		3. pārtraukt Pakalpojuma sniegšanu gadījumā, ja ir saņemtas trešo personu pretenzijas un/vai iestājas citi Izpildītāja ieskatā Pakalpojuma sniegšanu apgrūtinoši apstākļi. Šādā gadījumā Pasūtītājam ir pienākums pēc Izpildītāja pieprasījuma nekavējoties uz Līguma 11.6.2.apakšpunktā minētās Izpildītāja kontaktpersonas elektronisko pasta adresisniegt visu nepieciešamo informāciju trešo personu pretenziju atrisināšanai un/vai veikt nepieciešamās darbības Pakalpojuma sniegšanu traucējošo apstākļu novēršanai. Ja 3 (trīs) darba dienu laikā no Izpildītāja paziņojuma saņemšanas dienas Pasūtītājs nav izpildījis savu šajā punktā pielīgto pienākumu, tad Izpildītājs ir tiesīgs nekavējoties Līgumu uzteikt, saņemot no Pasūtītāja Pakalpojuma maksu atbilstoši sniegtajam Pakalpojumu apjomam.

# **Īpašumtiesības**

## Pasūtītājam ir ekskluzīvas lietošanas tiesības uz Nodevumu/Nodevumiem pēc to pilnīgas apmaksas, ja vien Līdzēji nav vienojušies par pretējo vai pretējais neizriet no trešo personu iepriekš pastāvošajām intelektuālā īpašuma tiesībām.

## Neraugoties uz 6.1.apakšpunktā norādīto:

## jebkādi Pakalpojuma ietvaros Pasūtītājam iesniegtie Nodevumi (t.sk. sniegtā informācija, ieteikumi, rekomendācijas vai jebkāds cits jebkura šī Līguma ietvaros sniegta ziņojuma, prezentācijas vai kāda cita paziņojuma saturs) paredzēti tikai un vienīgi Pasūtītāja iekšējai lietošanai;

## Pasūtītājs bez pamatota iemesla (par pamatotu iemeslu tiek atzīti, piemēram, gadījumi, kad informācijas nodošanu paredz ārējais normatīvais regulējums, informācijas nodošana nepieciešama Pasūtītāja funkciju izpildes nodrošināšanai, informāciju pieprasa kontrolējošās vai citas valsts pārvaldes institūcijas utt.), kas izriet no Nodevuma ieteikumu un rekomendācijas piemērošanu Pasūtītāja vajadzībām, nedrīkst nevienam atklāt Nodevumu saturu (t.sk. jebkādas Nodevuma daļas vai saturu) vai atsaukties uz Izpildītāju.

#

# **Konfidencialitāte**

## Līdzēji apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma saturu, citu ar tā izpildi saistītu dokumentu saturu, informāciju, kas iegūta Līguma noteikumu izpildīšanas procesā, kā arī Līdzēju rīcībā esošo tehnisko, komerciālo un citu informāciju par otru Līdzēju un tā darbību, izņemot Latvijas Republikas tiesību aktos paredzētajos gadījumos.

## Līdzēji apņemas nodrošināt iepriekš minētās informācijas neizpaušanu no savu darbinieku, pilnvaroto pārstāvju un profesionālo konsultantu puses. Līdzēji ir savstarpēji atbildīgi par šajā Līgumā paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.

* 1. Par konfidenciālu netiek uzskatīta šāda informācija:
		1. ja pirms informācijas saņemšanas no otra Līdzēja tā atradās Līdzēja rīcībā vai bija tai zināma un ja uz šo informāciju tās saņemšanas laikā nebija attiecināts konfidencialitātes nosacījums;
		2. kas ir likumiskā veidā saņemta vai kļuvusi pieejama Līdzējam no avota, kas nav otrs Līdzējs, un, kas pirms šīs informācijas saņemšanas nav bijusi Līdzēja rīcībā.
	2. Līdzēja pienākums ir nodrošināt, ka konfidenciālā informācija būs pieejama tikai tiem Līdzēja darbiniekiem, amatpersonām, kuriem tā ir nepieciešama, lai Līdzējs izpildītu ar šo Līgumu uzliktās saistības, kā arī nodrošināt, ka Līdzēja amatpersonas, darbinieki, kuri izmantos Līdzēja konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā.
	3. Ikviens no Līdzējiem saziņai vai informācijas nosūtīšanai drīkst izmantot elektroniskos datu nesējus, un šāda datu nesēju izmantošana nav uzskatāma par Līgumā noteikto konfidencialitātes prasību pārkāpumu.
	4. Konfidencialitātes noteikumi darbojas šī Līguma darbības laikā, kā arī 3 (trīs) gadus pēc Līguma darbības beigām.
	5. Izpildītājs ir tiesīgs bez saskaņošanas ar Pasūtītāju nodot ar šo Līgumu saistīto vispārīgo informāciju (t.i. Līguma saturs un Līdzēju sarakste dotā Līguma sakarā) Izpildītāja saistītajiem uzņēmumiem (t.i. komersantiem, kuru izšķirošā ietekmē atrodas Izpildītājs vai kuri atrodas Izpildītāja izšķirošā ietekmē), nodrošinot šajā Līgumā paredzēto konfidencialitātes saistību ievērošanu no saņēmēju puses.

# **Līdzēju atbildība**

## Ja Pasūtītājs neveic savlaicīgi Pakalpojuma apmaksu, tad Pasūtītājs maksā Izpildītājam līgumsodu 0,1% apmērā no nokavētā maksājuma summas par katru maksājuma kavējuma dienu. Puses vienojas, ka kopējā līgumsoda summa nevar būt lielāka par 10% no attiecīgajā rēķinā norādītās Pakalpojuma maksas.

8.2. Ja Izpildītājs nesniedz Pakalpojumu noteiktā termiņā jeb sniedz to nekvalitatīvi, Izpildītājs maksā Pasūtītājam līgumsodu 0,1% apmērā no nokavētā Pakalpojuma maksājuma summas par katru Pakalpojuma sniegšanas kavējuma dienu. Puses vienojas, ka kopējā līgumsoda summa nevar būt lielāka par 10% no Pakalpojuma maksas.

## 8.3.Līdzēji ir atbildīgi par savu Līgumā paredzēto saistību pilnīgu un pienācīgu izpildi un tiešo zaudējumu nodarīšanas gadījumā tos atlīdzina pilnā apmērā (izņemot neiegūto peļņu, negūtos ieņēmums un netiešos zaudējumus) saskaņā ar Latvijas Republikas tiesību aktu prasībām.

## 8.4. Jebkurš no Līdzējiem atbild par tā pilnvarotu personu vai darbinieku vainojamas rīcības rezultātā otram Līdzējam nodarītajiem tiešajiem zaudējumiem. Vienlaikus Līdzēji vienojas, ka Izpildītājs nav atbildīgs par tiešajiem zaudējumiem, kas radušies Pasūtītājam trešo personu prasību vai valsts institūciju uzlikto sodu rezultātā, izņemot, ja minētie tiešie zaudējumi radušies Izpildītāja prettiesiskas rīcības dēļ vai nekvalitatīva Pakalpojumu sniegšanas rezultātā. Kopējā katras Puses atbildība pret otru Pusi šī Līguma neizpildes vai nepienācīgas izpildes sakarā nevar pārsniegt Līguma summu.

## 8.5. Jebkādas prasības, kas attiecas uz Pakalpojumu vai kādā citādā veidā saistītas ar šo Līgumu, Pasūtītājam ir Izpildītājam jāiesniedz ne vēlāk kā 1 (viena) mēneša laikā no attiecīgā Darba uzdevuma izpildes vai attiecīgā Līguma pārkāpuma konstatācijas brīža.

## 8.5.Līgumsoda samaksa neatbrīvo Līdzējus no Līgumā pielīgto saistību izpildes un tiešo zaudējumu atlīdzināšanas.

## 8.6. Neviens no Līdzējiem nedod otram Līdzējam tiesības izmantot tā tirdzniecības/preču zīmes, tirdzniecības nosaukumus vai citu intelektuālo īpašumu jebkādā reklāmā vai publikācijā bez otra Līdzēja iepriekšējas rakstiskas piekrišanas, ja vien Līgumā nav paredzēts citādāk.

8.7. Ja viena Līdzēja saistību izpildes nokavējums liedz otram Līdzējam veikt savlaicīgu saistību izpildi, tad otra Līdzēja saistību izpildes termiņš var tikt pagarināts par pirmā Līdzēja nokavēto laika posmu, par ko Līdzēji vienojas atsevišķi.

8.8. Ja ir iestājušies apstākļi, kas saskaņā ar Līgumu dod Pasūtītājam tiesības Izpildītājam piemērot līgumsodu, tad Pasūtītājs līgumsodu pieprasa no Izpildītāja, izrakstot līgumsoda rēķinu.

8.9. Izpildītājs, nosūtot Pasūtītājam rakstisku paziņojumu, var atteikties no Līguma izpildes pamatotu iemeslu dēļ, pie nosacījuma, ka Izpildītājs pirms tam veic nepieciešamos pasākumus, lai novērstu katru iespējamo kaitējumu Pasūtītāja interesēm. Pamatots iemesls Līguma pārtraukšanai no Izpildītāja puses ietver rēķinu neapmaksāšanu vai jebkuru faktu vai apstākli, kas padarītu Izpildītāja tālāku pakalpojuma sniegšanu neiespējamu. Šajā gadījumā Līgums uzskatāms par izbeigtu 5.(piektajā) dienā no Izpildītāja paziņojuma par vienpusēju atkāpšanos no Līguma nosūtīšanas dienas Pasūtītājam.

8.10. Līdzēji, atsakoties no Līguma izpildes, visus Līgumā noteiktos maksājumus samaksā otram Līdzējam ne vēlāk kā 30 (trīsdesmit) dienu laikā no Līguma izbeigšanas dienas.

# **Nepārvarama vara**

## Līdzēji nav atbildīgi par Līguma saistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streikus, grozījumus Latvijas Republikas tiesību aktos, valsts institūciju Līdzējiem saistošos lēmumus un citus nepārvaramas varas izpausmes veidus, kas traucē izpildīt Līgumu, un kas nav izveidojušies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot Līgumu.

## Ja iestājas nepārvaramas varas apstākļi, Līdzējam ir pienākums nekavējoties mutiski informēt Līgumā norādīto otra Līdzēja atbildīgo darbinieku, kā arī ne vēlāk kā 5 (piecu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

# **Strīdu izskatīšanas kārtība**

## Nekādi strīdi vai domstarpības neatbrīvo Līdzējus no savstarpējo saistību izpildes saskaņā ar šo Līgumu.

## Strīdus un domstarpības Līdzēji apņemas risināt sarunu ceļā, savstarpēji vienojoties. Ja vienošanās netiek panākta, strīda izskatīšana notiek tiesā Latvijas Republikas tiesību aktos noteiktajā kārtībā.

# **Citi noteikumi**

## Līgums atspoguļo Līdzēju vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Līdzējiem līdz Līguma parakstīšanai.

## Līguma noteikumi ir saistoši Līdzējiem un pilnā apmērā pāriet uz Līdzēju saistību un tiesību pārņēmējiem.

## Līgums ir sastādīts un izskatāms saskaņā ar Latvijas Republikas tiesību aktiem.

## Visi Līguma grozījumi ir noformējami rakstveidā un stājas spēkā, kā arī kļūst par Līguma neatņemamu sastāvdaļu ar brīdi, kad tos parakstījuši abi Līdzēji.

## Līdzēji garantē, ka viņu pārstāvjiem ir pienācīgas tiesības parakstīt Līgumu un uzņemties tajā paredzēto saistību izpildi.

## Līdzēju pilnvarotās personas, kuras ir pilnvarotas parakstīt Darba uzdevumus, saskaņot darbu apjomus, kā arī , saņemt un nosūtīt paziņojumus:

## Pasūtītāja pilnvarotā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Telefons: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

##  Izpildītāja pilnvarotā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Telefons: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

## Paziņojumi starp Līdzējiem, izņemot Darba uzdevumā paredzēto Nodevumu nodošanu, ir veicami tikai rakstveidā un ir nododami personīgi attiecīgā Līdzēja pārstāvim vai nosūtāmi pa pastu ierakstītā vēstulē uz Līdzēja, kuram paziņojums ir adresēts, juridisko adresi, kura ir norādīta Līgumā vai kuru Līdzējs vēlāk ir paziņojis Līgumā noteiktajā kārtībā.

## Ja paziņojums tiek nosūtīts pa pastu, uzskatāms, ka tas ir saņemts 3. (trešajā) darba dienā pēc pasta zīmogā norādītā datuma par ierakstītas vēstules pieņemšanu pastā. Ja paziņojums tiek nodots Līdzējam personīgi, uzskatāms, ka tas ir saņemts brīdī, kad attiecīgais paziņojums ir izsniegts attiecīgajam Līdzējam pret parakstu.

## Par Līgumā ietverto Līdzēju rekvizītu maiņu Līdzēji informē viens otru 10 (desmit) dienu laikā no izmaiņu spēkā stāšanās. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par tiešajiem zaudējumiem, kas šajā sakarā varētu rasties otram Līdzējam.

## Līgums ir parakstīts 2 (divos) eksemplāros latviešu valodā uz 10 (desmit) lapām, ieskaitot pielikumu Nr. 1 (Tehniskā specifikācija) un pielikumu Nr.2 (Darba uzdevums), un nodots katram no Līdzējiem. Abiem Līguma eksemplāriem ir vienāds juridiskais spēks.

# **Līdzēju rekvizīti un paraksti**

|  |  |
| --- | --- |
| **Pasūtītājs:****Nodarbinātības valsts aģentūra**Reģ. Nr.: 90001634668Adrese: K.Valdemāra ielā 38 k-1, Rīga, LV – 1010Banka: Valsts KaseKonts: LV06TREL2180451041000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.Uzvārds | **Izpildītājs:****SIA „Lattelecom”** Reģ. Nr.: 40003052786Adrese: Dzirnavu ielā 105, Rīgā,LV-1011 , Banka: A/s “SEB banka” Konta Nr.: LV83UNLA0002001469375Bankas kods: UNLALV2X\_\_\_\_\_\_\_\_\_\_\_\_\_\_\_\_\_\_  V.Uzvārds |

Drošs elektroniskais paraksts Drošs elektroniskais paraksts

ar laika zīmogu ar laika zīmogu

1.pielikums

Pie 2019.gada \_\_. janvāra

Līguma Nr. \_\_\_\_\_\_\_\_\_\_\_\_\_

**TEHNISKĀ SPECIFIKĀCIJA**

|  |  |  |
| --- | --- | --- |
| **N.p.k** | **Veicamie darbi, tiesības, atbildība un prasības pretendentam** | **Pretendenta piedāvājums**  |
| 1. | 1.1. Sadarbojoties ar Nodarbinātības valsts aģentūru (turpmāk – Aģentūra), plānot, koordinēt, organizēt un veikt (nodrošināt) Aģentūras kā pārziņa personas datu aizsardzības drošības pasākumus noteiktajās atbildības jomās, kā arī veikt normatīvajā regulējumā noteiktos datu aizsardzības pienākumus, tai skaitā veicot šādus darbus: 1.1.1. sniegt priekšlikumus personas datu drošības stratēģijas pilnveidē un piedalīties tās īstenošanā; 1.1.2. sniegt konsultatīvu un organizatorisku atbalstu pārziņa drošības risku identificēšanā, analizēt un piedalīties pasākumu ieviešanā risku mazināšanai un novēršanai personas datu datu aizsardzības jomās; 1.1.4. izstrādāt priekšlikumus Aģentūras drošības pasākumu aizsardzībā; 1.1.3. organizēt, pārraudzīt un nodrošināt Aģentūras darbu personas pilnveidošanai personas datu aizsardzības jomā, tai skaitā priekšlikumus Aģentūras IT infrastruktūras darbības un drošības pilnveidei un fizisko personu datu apstrādei (reģistrēšana, aplūkošana, izmantošana, izpaušana, glabāšana, dzēšana utt.);1.1.5. sniegt atbalstu iekšējo normatīvo aktu un citu iekšēju dokumentu projektu izstrādē, kas atbilstoši normatīvajiem aktiem nepieciešami Aģentūrai kā personas datu pārzinim, veicot personas datu apstrādi;1.1.6. novērtēt esošos fizisko personu datu apstrādes aizsardzības dokumentus un izstrādāt pilnveides nosacījumus (tai skaitā ierosinājumus papildus dokumentu vai grozījumu izstrādei);1.1.7. darbu noslēgumā sniegt situācijas ziņojumu un turpmākās rekomendācijas Regulas atbilstības nodrošināšanai; 1.1.8. organizēt apmācības Aģentūras nodarbinātajiem personas datu aizsardzības jomā;1.1.9. uzturēt un atjaunot Personas datu apstrādes reģistru;1.1.10. noteiktajos laikos (pēc vienošanās) nodrošināt klātbūtni Pasūtītāja telpās un sniegt konsultācijas Pasūtītāja nodarbinātajiem;1.1.11. nodrošināt konsultācijas klientiem darba dienas ietvaros telefoniski vai e-pasta veidā;1.1.12. vismaz reizi pusgadā tikties ar iestādes vadību, lai pārrunātu aktuālos jautājumus;1.1.13. aktualizēt ar datu aizsardzību un apstrādi saistītos iekšējos normatīvos aktus;1.1.14. nepieciešamības gadījumā veikt personas datu apstrādes ietekmes novērtējumu datu apstrādēm normatīvajos aktos noteiktajos gadījumos;1.1.15. nodrošināt Pārkāpumu un incidentu izmeklēšanu un pārkāpumu paziņošanu Datu valsts inspekcijai vai datu subjektam1.1.16. nodrošināt jauno nodarbināto apmācības;1.1.17. nodrošināt regulāras Pasūtītāja nodarbināto apmācības klātienē, gan attālināti, izmantojot interaktīvus elektroniskus apmācības rīkus; 1.1.18. pēc Pasūtītāja pieprasījuma nodrošināt IT konsultanta konsultācijas attiecībā uz Pasūtītāja izmantojamām elektroniskajām informācijas sistēmām, kurās tiek apstrādāti Pasūtītāja pārziņā esošie personas dati;1.1.19. nodrošināt IT konsultācijas, kas saistītas ar IT infrastruktūras drošību, datu aizsardzību (lietotāju pieejas tiesības, rezerves kopēšana/atjaunošana, žurnālfailu uzglabāšana atbilstoši Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” prasībām, u.t.t); 1.1.20. nodrošināt Pasūtītāja informācijas tehnoloģiju drošības politikas pārbaudi (faktiskas darbības);1.1.21. nodrošināt Web vietnes www.nva.gov.lv sīkdatņu pārbaudi atbilstoši VDAR prasībām, kā arī ievainojamības identificēšanā atbilstoši OWASP. | 1.1. Sadarbojoties ar Nodarbinātības valsts aģentūru (turpmāk – Aģentūra), plānos, koordinēs, organizēs un veiks (nodrošinās) Aģentūras kā pārziņa personas datu aizsardzības drošības pasākumus noteiktajās atbildības jomās, kā arī veiks normatīvajā regulējumā noteiktos datu aizsardzības pienākumus, tai skaitā veicot šādus darbus: 1.1.1. sniegs priekšlikumus personas datu drošības stratēģijas pilnveidē un piedalīsies tās īstenošanā; 1.1.2. sniegs konsultatīvu un organizatorisku atbalstu pārziņa drošības risku identificēšanā, analizēs un piedalīsies pasākumu ieviešanā risku mazināšanai un novēršanai personas datu aizsardzības jomās; 1.1.4. izstrādās priekšlikumus Aģentūras drošības pasākumu aizsardzībā; 1.1.3. organizēs, pārraudzīs un nodrošinās Aģentūras darbu personas pilnveidošanai personas datu aizsardzības jomā, tai skaitā priekšlikumus Aģentūras IT infrastruktūras darbības un drošības pilnveidei un fizisko personu datu apstrādei (reģistrēšana, aplūkošana, izmantošana, izpaušana, glabāšana, dzēšana utt.);1.1.5. sniegs atbalstu iekšējo normatīvo aktu un citu iekšēju dokumentu projektu izstrādē, kas atbilstoši normatīvajiem aktiem nepieciešami Aģentūrai kā personas datu pārzinim, veicot personas datu apstrādi;1.1.6. novērtēs esošos fizisko personu datu apstrādes aizsardzības dokumentus un izstrādās pilnveides nosacījumus (tai skaitā ierosinājumus papildus dokumentu vai grozījumu izstrādei);1.1.7. darbu noslēgumā sniegs situācijas ziņojumu un turpmākās rekomendācijas Regulas atbilstības nodrošināšanai; 1.1.8. organizēs apmācības Aģentūras nodarbinātajiem personas datu aizsardzības jomā;1.1.9. uzturēs un atjaunos Personas datu apstrādes reģistru;1.1.10. noteiktajos laikos (pēc vienošanās) nodrošinās klātbūtni Pasūtītāja telpās un sniegs konsultācijas Pasūtītāja nodarbinātajiem;1.1.11. nodrošinās konsultācijas klientiem darba dienas ietvaros telefoniski vai e-pasta veidā;1.1.12. vismaz reizi pusgadā tiksies ar iestādes vadību, lai pārrunātu aktuālos jautājumus;1.1.13. aktualizēs ar datu aizsardzību un apstrādi saistītos iekšējos normatīvos aktus;1.1.14. nepieciešamības gadījumā veiks personas datu apstrādes ietekmes novērtējumu datu apstrādēm normatīvajos aktos noteiktajos gadījumos;1.1.15. nodrošinās Pārkāpumu un incidentu izmeklēšanu un pārkāpumu paziņošanu Datu valsts inspekcijai vai datu subjektam1.1.16. nodrošinās jauno nodarbināto apmācības;1.1.17. nodrošinās regulāras Pasūtītāja nodarbināto apmācības klātienē, gan attālināti, izmantojot interaktīvus elektroniskus apmācības rīkus; 1.1.18. pēc Pasūtītāja pieprasījuma nodrošinās IT konsultanta konsultācijas attiecībā uz Pasūtītāja izmantojamām elektroniskajām informācijas sistēmām, kurās tiek apstrādāti Pasūtītāja pārziņā esošie personas dati;1.1.19. nodrošinās IT konsultācijas, kas saistītas ar IT infrastruktūras drošību, datu aizsardzību (lietotāju pieejas tiesības, rezerves kopēšana/atjaunošana, žurnālfailu uzglabāšana atbilstoši Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” prasībām, u.t.t); 1.1.20. nodrošinās Pasūtītāja informācijas tehnoloģiju drošības politikas pārbaudi (faktiskas darbības);1.1.21. nodrošinās Web vietnes www.nva.gov.lv sīkdatņu pārbaudi atbilstoši VDAR prasībām, kā arī ievainojamības identificēšanā atbilstoši OWASP. |
| 2. | 2.1. Informēt un konsultēt pārzini, apstrādātāju un/vai nodarbinātos, kuri veic personas datu apstrādi, par viņu pienākumiem saskaņā ar Vispārējo datu aizsardzības regulu un citiem Eiropas Savienības vai dalībvalstu normatīvajiem aktiem par datu aizsardzību. | 2.1. Informēs un konsultēs pārzini, apstrādātāju un/vai nodarbinātos, kuri veic personas datu apstrādi, par viņu pienākumiem saskaņā ar Vispārējo datu aizsardzības regulu un citiem Eiropas Savienības vai dalībvalstu normatīvajiem aktiem par datu aizsardzību. |
| 3. | 3.1. Uzraudzīt, vai tiek ievērota Vispārējā datu aizsardzības regula, un citi Eiropas Savienības vai dalībvalstu noteikumi par datu aizsardzību un/vai pārziņa un/vai apstrādātāja politika saistībā ar personas datu aizsardzību, tostarp pienākumu sadali, apstrādes darbībās iesaistīto nodarbināto informēšanu un apmācību. | 3.1. Uzraudzīs, vai tiek ievērota Vispārējā datu aizsardzības regula, un citi Eiropas Savienības vai dalībvalstu noteikumi par datu aizsardzību un/vai pārziņa un/vai apstrādātāja politika saistībā ar personas datu aizsardzību, tostarp pienākumu sadali, apstrādes darbībās iesaistīto nodarbināto informēšanu un apmācību. |
| 4. | 4.1. Sadarboties ar uzraudzības iestādi un būt par kontaktpersonu jautājumos, kas saistīti ar personas datu apstrādi, tostarp iepriekšējo apspriešanos (Vispārējā datu aizsardzības regulas 36.pants), un attiecīgā gadījumā konsultēt par jebkuru citu jautājumu.4.2. Līguma izpildes laikā pakalpojuma sniedzējs tiks iecelts par datu aizsardzības speciālistu. | 4.1. Sadarbosies ar uzraudzības iestādi un būs par kontaktpersonu jautājumos, kas saistīti ar personas datu apstrādi, tostarp iepriekšējo apspriešanos (Vispārējā datu aizsardzības regulas 36.pants), un attiecīgā gadījumā konsultēt par jebkuru citu jautājumu.4.2. Līguma izpildes laikā pakalpojuma sniedzējs tiks iecelts par datu aizsardzības speciālistu. |
| 5. | 5.1. Konsultēt Aģentūras nodarbinātos jautājumos, kas saistīti ar personas datu aizsardzības drošības pasākumiem, kā arī par iespējamiem drošības incidenta gadījumiem ziņot uzraudzības iestādei. | 5.1. Konsultēs Aģentūras nodarbinātos jautājumos, kas saistīti ar personas datu aizsardzības drošības pasākumiem, kā arī par iespējamiem drošības incidenta gadījumiem ziņot uzraudzības iestādei. |
| 6. | 6.1. Informēt Aģentūru par ietekmes novērtējuma izstrādes nepieciešamību, sniedzot metodisku un konsultatīvu atbalstu šādos jautājumos: 6.1.1. ir vai nav veikts ietekmes novērtējums; 6.1.2. kāda metodika jāievēro, veicot ietekmes novērtējumu; 6.1.3. vai ietekmes novērtējuma veikšanai nepieciešams ārpakalpojums; 6.1.4. kādus drošības pasākumus (ieskaitot tehniskos un organizatoriskos pasākumus) piemērot, lai mazinātu datu subjektu tiesību un interešu riskus;6.1.5.iespējamais ietekmes novērtējuma saturs. | 6.1. Informēs Aģentūru par ietekmes novērtējuma izstrādes nepieciešamību, sniedzot metodisku un konsultatīvu atbalstu šādos jautājumos: 6.1.1. ir vai nav veikts ietekmes novērtējums; 6.1.2. kāda metodika jāievēro, veicot ietekmes novērtējumu; 6.1.3. vai ietekmes novērtējuma veikšanai nepieciešams ārpakalpojums; 6.1.4. kādus drošības pasākumus (ieskaitot tehniskos un organizatoriskos pasākumus) piemērot, lai mazinātu datu subjektu tiesību un interešu riskus;6.1.5.iespējamais ietekmes novērtējuma saturs. |
| 7. | 7.1. Veikt ietekmes novērtējuma pēcpārbaudi un tā atbilstību Regulas un citiem Eiropas Savienības vai dalībvalstu noteikumiem par datu aizsardzību. | 7.1. Veiks ietekmes novērtējuma pēcpārbaudi un tā atbilstību Regulas un citiem Eiropas Savienības vai dalībvalstu noteikumiem par datu aizsardzību. |
| 8. | 8.1. Izvērtēt personas datu aizsardzības speciālista amata vietas izveides nepieciešamību Aģentūrā. | 8.1. Izvērtēs personas datu aizsardzības speciālista amata vietas izveides nepieciešamību Aģentūrā. |
| **Nepieciešamā izglītība, profesionālā pieredze, prasmes un kompetences** |
| 9. | 9.1. Personas datu aizsardzības speciālista kvalifikācija, ko apliecina Datu valsts inspekcijas izsniegts sertifikāts. | 9.1. SIA “Lattelecom” piedāvājumā ir pievienoti 2 (divu) personas datu aizsardzības speciālistu Datu valsts inspekcijas izsniegti sertifikāti, kas apliecina speciālistu kvalifikāciju. |
| 10. | 10.1. Darba pieredze personas datu aizsardzības jomā. Pieredze personas datu aizsardzības jomā valsts pārvaldes iestādē, ja ir saņemtas vismaz divas atsauksmes, tiks vērtēta kā priekšrocība.10.2. Pieredze sniedzot pakalpojumu klientam ar vismaz 250 nodarbinātajiem ar teritoriālo pārklājumu. | 10.1. SIA “Lattelecom” speciālistiem ir darba pieredze personas datu aizsardzības jomā.10.2. Speciālistiem ir pieredze sniedzot pakalpojumu klientiem ar vismaz 250 nodarbinātajiem ar teritoriālo pārklājumu. Detalizētāka informācija ir sniegta speciālistu CV, kuri ir iekļauti SIA “Lattelecom” piedāvājumā. |
| 11. | 11.1. Pieredze iekšējo normatīvo aktu un dokumentu izstrādē amata kompetences jomā. Prasme izstrādāt iekšējos normatīvos aktus un citus dokumentus personas datu aizsardzības jomā, veikt informācijas analīzi, sniegt operatīvu informāciju par kompetencē esošajiem jautājumiem. | 11.1. SIA “Lattelecom” speciālistiem ir pieredze iekšējo normatīvo aktu un dokumentu izstrādē amata kompetences jomā. Piemīt prasme izstrādāt iekšējos normatīvos aktus un citus dokumentus personas datu aizsardzības jomā, veikt informācijas analīzi, sniegt operatīvu informāciju par kompetencē esošajiem jautājumiem. |
| 12. | 12.1. Analītiska domāšana, spēja patstāvīgi plānot un organizēt savu darbu, pieņemt lēmumus un uzņemties atbildību, kā arī nodrošināt sekmīgu sadarbību ar citām struktūrvienībām, valsts iestādēm un uzņēmumiem. | 12.1. SIA “Lattelecom” speciālistiem piemīt analītiska domāšana, spēja patstāvīgi plānot un organizēt savu darbu, pieņemt lēmumus un uzņemties atbildību, kā arī nodrošināt sekmīgu sadarbību ar citām struktūrvienībām, valsts iestādēm un uzņēmumiem. |
| 13. | 13.1. Spēja konsultēt nodarbinātos un operatīvi sniegt informāciju par kompetencē esošiem jautājumiem. | 13.1. SIA “Lattelecom” speciālistiem ir spēja konsultēt nodarbinātos un operatīvi sniegt informāciju par kompetencē esošiem jautājumiem. |
| 14. | 14.1. Spēja nodrošināt vismaz divus sertificētus fizisko personas datu aizsardzības speciālistus (lai nepieciešamības gadījumā nodrošinātu speciālista aizvietošanu); | 14.1. SIA “Lattelecom” nodrošinās divus sertificētus fizisko personas datu aizsardzības speciālistus (lai nepieciešamības gadījumā nodrošinātu speciālista aizvietošanu); |
| 15. | 15.1. Spēja nodrošināt IT konsultantu Pasūtītāja norādītajā laikā, ar vismaz šādiem sertifikātiem CISA, CISM, ISO 27001 sertifikāts (ISO 27001 informācijas drošības pārvaldības sertifikācijas sfēra). | 15.1. Spēs nodrošināt IT konsultantu Pasūtītāja norādītajā laikā, ar vismaz šādiem sertifikātiem CISA, CISM, ISO 27001 sertifikāts (ISO 27001 informācijas drošības pārvaldības sertifikācijas sfēra).SIA “Lattelecom” speciālistam ir piešķirti CISA un CISM sertifikāti, šo sertifikātu kopijas ir pievienotas pie SIA “Lattelecom” piedāvājuma (skat. 5.2. apakšnodaļu).SIA “Lattelecom” ir sertificēts atbilstoši ISO 27001 prasībām, šī sertifikāta kopija ir pievienota pie SIA “Lattelecom” piedāvājuma (skat. 5.2. apakšnodaļu). |
| **Atbildība par darba norisi un rezultātiem** |
| 16. | 16.1. Datu aizsardzības speciālists ir atbildīgs par: 16.1.1. līgumā noteikto pienākumu savlaicīgu un kvalitatīvu izpildi, ievērojot normatīvos aktus; 16.1.2. iekšējo normatīvo aktu un dokumentu projektu sagatavošanu atbilstoši normatīvo aktu prasībām; 16.1.3. ierobežotas pieejamības informācijas un personas datu izmantošanu un saglabāšanu normatīvajos aktos noteiktajā kārtībā; 16.1.4. tā rīcībā nodoto materiālo vērtību saglabāšanu un atbilstošu izmantošanu. | 16.1. Datu aizsardzības speciālists ir atbildīgs par: 16.1.1. līgumā noteikto pienākumu savlaicīgu un kvalitatīvu izpildi, ievērojot normatīvos aktus; 16.1.2. iekšējo normatīvo aktu un dokumentu projektu sagatavošanu atbilstoši normatīvo aktu prasībām; 16.1.3. ierobežotas pieejamības informācijas un personas datu izmantošanu un saglabāšanu normatīvajos aktos noteiktajā kārtībā; 16.1.4. tā rīcībā nodoto materiālo vērtību saglabāšanu un atbilstošu izmantošanu. |
| **Datu aizsardzības speciālista tiesības** |
| 17. | 17.1. Saņemt informāciju un materiālus, kas nepieciešami veicamo darbu savlaicīgai un kvalitatīvai izpildei un kompetencē esošo jautājumu risināšanai, ievērojot normatīvajos aktos noteiktās informācijas izmantošanas, tai skaitā iegūšanas, prasības. | 17.1. Saņemt informāciju un materiālus, kas nepieciešami veicamo darbu savlaicīgai un kvalitatīvai izpildei un kompetencē esošo jautājumu risināšanai, ievērojot normatīvajos aktos noteiktās informācijas izmantošanas, tai skaitā iegūšanas, prasības. |
| 18. | 18.1. Pārstāvēt Aģentūru komunikācijā ar datu subjektu un paust viedokli par datu aizsardzības speciālista kompetencē esošajiem jautājumiem. | 18.1. Pārstāvēt Aģentūru komunikācijā ar datu subjektu un paust viedokli par datu aizsardzības speciālista kompetencē esošajiem jautājumiem. |
| 19. | 19.1. Būt iesaistītam ar datu aizsardzību saistītu lēmumu izvērtēšanas procesā un galīgā lēmuma pieņemšanā iestādē. | 19.1. Būt iesaistītam ar datu aizsardzību saistītu lēmumu izvērtēšanas procesā un galīgā lēmuma pieņemšanā iestādē. |
| 20. | 20.1. Piedalīties un pārstāvēt Aģentūru darba grupās un citās valsts un pašvaldību iestādēs, kā arī Aģentūras uzdevumā sniegt informāciju datu subjektam. | 20.1. Piedalīties un pārstāvēt Aģentūru darba grupās un citās valsts un pašvaldību iestādēs, kā arī Aģentūras uzdevumā sniegt informāciju datu subjektam. |

|  |  |
| --- | --- |
| **Pasūtītājs:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.UzvārdsDrošs elektroniskais parakstsar laika zīmogu | **Izpildītājs:**\_\_\_\_\_\_\_\_\_\_\_\_\_\_\_\_\_\_  V.UzvārdsDrošs elektroniskais parakstsar laika zīmogu |

2.pielikums

Pie 2019.gada \_\_. decembra

Līguma Nr. \_\_\_\_\_\_\_\_\_\_\_\_\_

**DARBA UZDEVUMS (forma)**

|  |  |
| --- | --- |
| Pasūtītāja līguma numursNr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītāja līguma numursNr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Darba uzdevums Nr. \_\_**

**Nodarbinātības valsts aģentūra,**  tās pilnvarotās personas - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, (turpmāk – Pasūtītājs) no vienas puses, un

**SIA Lattelecom**, tās pilnvarotās personas - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, (turpmāk – Izpildītājs), no otras puses,

abi kopā saukti Līdzēji, pamatojoties uz \_\_\_\_\_. gada \_\_. \_\_\_\_\_\_ līguma Nr. \_\_\_\_\_\_\_\_\_\_\_\_\_\_\_\_\_\_\_ par datu aizsardzības pakalpojumu sniegšanu (turpmāk – Līgums), vienojas par šādiem Pakalpojuma ietvaros veicamajiem darbiem un nodevumiem:

|  |  |  |  |  |
| --- | --- | --- | --- | --- |
| **Nr.p.k.** | **Darba uzdevumi, kas tiks veikti** (jānorāda konkrēti darba uzdevumi, kas izriet no Līguma tehniskās specifikācijas). | **Darba uzdevumu un nodevumu izpildes termiņš** (jānorāda datums, kad attiecīgo darba uzdevumu Izpildītājs uzsāks veikt un kad nodos Pasūtītājam) | **Darba uzdevumu un nodevumu laikietilpība stundās** (jānorāda stundu skaits, kādā konkrētais darba uzdevums tiks izpildīts) | **Pakalpojuma ietvaros sniegtā darba uzdevuma un nodevuma maksa** (jānorāda konkrēta samaksa par Pakalpojumu ietvaros sniegtajiem uzdevumiem, reizinot darba uzdevumu un nodevumu laikietilpību stundas ar 58,00 EUR (piecdesmit astoņi *euro*, 00 centi) bez PVN) |
|  |  |  |  |  |
|  |  |  |  |  |
|  |  |  |  |  |

Citi ar darba uzdevumu un nodevumu izpildi saistīti nosacījumi – darba uzdevuma saturs, iesniedzot pieņemšanas nodošanas aktu, var tikt mainīts atbilstoši faktiskajai situācijai.

|  |  |
| --- | --- |
| **Pasūtītāja pilnvarots pārstāvis:**\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītāja pilnvarots pārstāvis:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |